 Sidoo kale mar aan weydiiyey ma markii kuugu horeysey oo aad ka soo qaybgashaa kulankan mise waxaa jirey kulamo hore uga qayb gashey, muxuuse kaga duwan yahay kuwii hore ayaa wuxuu ku jawaabey waa kulankii Afraad oo aan ka qaybgalo, waxaana kan ka horeeyey 3 kulan oo kale, intii aan la soo dhisin dowladii TFG-da hore, marka laga hadlo farqiga u dhexeeya kulankan iyo kulamadii hore waxay tahay, kulamadii hore iyadoo aysan dowlad jirin ayaa la qabanayey, waxaana qabanayey Hayado iyo Ururo kala duwan, lamana garaneyn meel loo socdo iyo meel laga yimid, hadase Soomaaliya waxay leedahay Dowlad, waa wax in mudo ah ay sugayeen Dowlad ku timaada rabitaanka shacabka, waxayna wadaa Kitaabkii Alle, marka hadii aanu nahay Ganacsato waxay inooga baahan tahay inaan ka shaqeyno sidii loo kaabi lahaa dowlada, waxaadna ogaataa dowladihii kala duwanaa ee la soo dhisaayey iyo Ganacsatada mar walba waxay kala qabeen sheki weyn, marka hada waxaa is bedeley is-faham weyn oo ka dhex dheshey Ganacsatada Soomaaliyeed ee jooga magaalada Muqdisho iyo dowlada, Ganacsatadu waxayna dowlada ku taageereen intii ay timid lacag gaareysa ilaa iyo Hal Milyan, bulsho kasta waxay leedahay qayb xun iyo qayb san, ganacsataduna lama wada dhihi karo bur burkii ayey qayb ku lahaayeen, laakiin way jiri karaan kuwo ka qayb qaatey arintaas. 